6.11 คอนเนอร์ ทางรอดของโชห่วยยุค COVID
ลงทุนแมน X  6.11 Corner ใครเป็นเจ้าของร้านโชห่วยช่วงนี้ คงเหนื่อยไม่น้อย ไม่ใช่จำนวนลูกค้าลดน้อยลง แต่เป็นการหาสินค้ามาขายในร้าน  เพราะวันนี้มีสินค้าบางรายการที่ขาดตลาดในช่วงระบาดของ COVID-19 ยี่ปั๊ว ที่ทำธุรกิจขายส่งให้ร้านโชห่วย มีการปรับราคาขายส่งที่แพงขึ้น  หากเจอสถานการณ์นี้ เราเป็นเจ้าของร้าน จะทำอย่างไร  คำตอบก็น่าจะต้องค้นหาสินค้าประเภทอื่นๆ  จากแหล่งอื่นๆ ที่จะทำให้เรามีต้นทุนถูกลง  แล้วใคร? ที่จะมาขายสินค้าราคาถูกในช่วงการระบาดของ COVID-19
9 เม.ย. 2563

ลงทุนแมน X 6.11 Corner
6.11 คอนเนอร์ ทางรอดของโชห่วยยุค COVID
ใครเป็นเจ้าของร้านโชห่วยช่วงนี้ คงเหนื่อยไม่น้อย
ไม่ใช่จำนวนลูกค้าลดน้อยลง แต่เป็นการหาสินค้ามาขายในร้าน
เพราะวันนี้มีสินค้าบางรายการที่ขาดตลาดในช่วงระบาดของ COVID-19
ยี่ปั๊ว ที่ทำธุรกิจขายส่งให้ร้านโชห่วย
มีการปรับราคาขายส่งที่แพงขึ้น
หากเจอสถานการณ์นี้ เราเป็นเจ้าของร้าน จะทำอย่างไร
คำตอบก็น่าจะต้องค้นหาสินค้าประเภทอื่นๆ
จากแหล่งอื่นๆ ที่จะทำให้เรามีต้นทุนถูกลง
แล้วใคร? ที่จะมาขายสินค้าราคาถูกในช่วงการระบาดของ COVID-19
ร้าน 6.11 Corner ที่มี 200 กว่าสาขา ซึ่งเป็นร้านไม่มีพนักงาน แต่จะเป็นตู้กดเครื่องดื่มอัตโนมัติ 
กำลังมีโปรโมชั่นลดราคาสารพัดเครื่องดื่ม โดยลดราคาขวดละ 3 บาท
แล้วราคานี้ มีผลดีต่อร้านโชห่วยอย่างไร ลงทุนแมนจะวิเคราะห์ให้ฟัง
ปกติแล้วหนึ่งในกลุ่มสินค้าขายดีร้านโชห่วยก็คือ เครื่องดื่มต่างๆ
ซึ่งส่วนใหญ่ก็รับสินค้ามาจาก ยี่ปั๊ว หรือไม่ก็ไปซื้อยกแพ็กจาก Makro 
ที่มี 134 สาขาทั่วประเทศ
แล้วรู้หรือไม่ว่าโปรโมชันเครื่องดื่ม 6.11 Corner มีราคาถูกกว่าซื้อยกแพ็กจาก Makro
ในเครื่องดื่มชนิดเดียวกันและขนาดที่เท่ากัน เช่น
กระทิงแดงยกแพ็กมี 10 ขวดใน Makro ราคาอยู่ที่ 83 บาท ซึ่งเฉลี่ยราคาต่อขวด 8.30 บาท 
6.11 Corner ขายขวดละ 7 บาท ในขนาดความจุ 150 มิลลิลิตร เท่ากัน
 
นั้นหมายความว่าหากโชห่วยซื้อกับ 6.11 Corner ก็จะมีต้นทุนถูกลง 15.6% 
และไม่ใช่แค่แบรนด์กระทิงแดงแต่ คาราบาวแดง และ โวลต์ ก็ขายขวดละ 7 บาท
ส่วนน้ำอัดลม est แพ็กละ 12 กระป๋อง Makro ราคา 94 บาท เฉลี่ยกระป๋องละ 7.83 บาท 
6.11 Corner ขายอยู่กระป๋องละ 7 บาท ขนาดความจุ 250 มิลลิลิตร เท่ากัน
ซึ่งจะทำให้โชห่วยมีต้นทุนถูกลง 11.8%
PEPSI สลิมแคน 1 แพ็ก 24 กระป๋อง Makro ขายราคา 220 บาท เฉลี่ยกระป๋องละ 9.17 บาท
6.11 Corner ขายกระป๋องละ 9 บาท ขนาดความจุ 245 มิลลิลิตรเท่ากัน
ซึ่งจะทำให้โชห่วยมีต้นทุนถูกลง 1.9%
ขณะเดียวกันก็ยังมีเครื่องดื่มที่ 6.11 Corner เป็นเจ้าของแบรนด์เองก็ลดราคา 3 บาทด้วย
น้ำเปล่า ขายอยู่ 6 บาท ขนาดความจุ 500 มิลลิลิตร ลดแล้วเหลือแค่ 3 บาท 
น้ำแร่ จาก 8 บาท เหลือ 5 บาท
ยิ่งช่วงนี้คนบริโภคน้ำเปล่าเป็นหลัก ซื้อกันเป็นแพ็กๆ ลองคิดดูว่า โชห่วยจะทำกำไรได้มากขนาดไหน
หลายคนอาจมองว่า ไม่ค่อยน่าสนใจเท่าไร เพราะเมื่อมองแล้วถูกกว่ากันแค่หน่อยเดียว
แต่อย่าลืมว่า เครื่องดื่ม คือสินค้าที่หมุนเร็ว ซื้อง่ายขายคล่อง ถึงต้นทุนถูกกว่าแค่ 1 บาท 
แต่เมื่อขายได้เยอะ ก็จะเข้าสูตรที่ว่า กำไรน้อยถ้าขายมาก ก็เท่ากับ กำไรมาก
สิ่งที่น่าสนใจคือ โปรโมชันลดราคาของ 6.11 Corner ต้องการแบ่งเบาค่าใช้จ่ายของคนไทยช่วงระบาด COVID-19 นั่นแปลว่าไม่ใช่แค่ร้านโชห่วยเท่านั้น แต่ทุกคนสามารถซื้อในราคานี้ได้หมด
พูดง่ายๆ ก็คือลูกค้าซื้อผ่าน 6.11 Corner เองก็ได้ซึ่งก็จะได้ราคาเท่ากับร้านโชห่วย
เพียงแต่ 6.11 Corner มีเพียง 200 กว่าสาขาในพื้นที่กรุงเทพฯ 
ไม่ใช่ 7 eleven ที่มีเกือบๆ 5,000 สาขา ในกรุงเทพฯ
เพราะฉะนั้น จุดอ่อน โปรโมชันนี้ก็คือการเข้าถึงลูกค้าที่ถูกจำกัดด้วยจำนวนสาขานั้นเอง
ในทางกลับกันก็เป็น ข้อดี ของร้านโชห่วยในพื้นที่กรุงเทพฯ ที่มีมากกว่า 30,000 ร้านค้า
ที่จะอาศัย ช่องว่าง ตรงนี้นำเครื่องดื่มของ 6.11 Corner ไปขายในร้านตัวเอง
ที่น่าสนใจ การลดราคาเครื่องดื่มของ 6.11 Corner 
ก็อาจทำให้พ่อค้าสมัครเล่นมีต้นทุนที่ถูกลงด้วย 
เพราะรู้หรือไม่ว่าช่วงระบาด COVID-19 
หลายคนที่อยู่คอนโด อะพาร์ตเมนต์ กักตัว ไม่ออกไปไหน 
บางห้องเลือกจะใช้ วิกฤติ นี้ให้เป็น โอกาส ของตัวเอง
ด้วยการเปิดร้านโชห่วยเล็กๆ ในห้อง ขายสินค้าอุปโภคบริโภค เล็กๆ น้อย
ให้แก่เพื่อนบ้าน และหนึ่งในสินค้าต้องมีก็คือ เครื่องดื่ม
สำหรับใครที่สนใจจะได้รับส่วนลด 3 บาทเครื่องดื่มทุกประเภทของร้าน 
6.11 Corner จะซื้อเท่าไรก็ได้ไม่จำกัด 
ลองดาวน์โหลด App 6.11 Corner ที่มีทั้ง Android และ iOS 
จากนั้นค่อยไปชอปกัน..
ดาวน์โหลดแอป 6.11 ได้ที่ 
สาขา 6.11:  
References
-ข่าวประชาสัมพันธ์ 6.11 Corner
-
-สำนักงานส่งเสริมวิสาหกิจขนาดกลางและขนาดย่อม (สสว.)